উজ্জয়িনীর মহাকালেশ্বরে পুজো রাজ-শুভশ্রীর

কলকাতা: পুজো মিটতেই দুই ছেলেমেয়েকে নিয়ে মধ্যপ্রদেশের উজ্জয়িনী মহাকালেশ্বর মন্দিরে (Ujjain Mahakal Temple) পুজো দিতে গিয়েছেন রাজ চক্রবর্তী (Raj Chakraborty) এবং শুভশ্রী গঙ্গোপাধ্যায় (Subhashree Ganguly)। কাজের ব্যস্ততা যতই থাকুক, আরবানার ফ্ল্যাটে গণেশ চতুর্থী, লক্ষ্মীপুজো, থেকে রথযাত্রা, রাস সবটাই পালন করেন রাজ-শুভশ্রী। এমনকী সন্তানদের জন্মদিনেও পুজোপাঠের আয়োজন করেন তাঁরা। এবার ইউভান-ইয়ালিনীকে নিয়ে মহাকালেশ্বরে পুজো দিলেন তারকা দম্পতি। রাস্তায় যেতে যেতে রাজ চক্রবর্তী এবং শুভশ্রী ‘জয় মহাকাল’ বলতেই বাবা-মার পাশাপাশি আদুরে গলায় ‘জয় মহাকাল’ বলতে শোনা যায় ইউভানকে।

এতদিন রাজ ব্যস্ত ছিলেন তাঁর হোক কলরব ছবির শ্যুটিং নিয়ে। শ্যুটিং মিটতেই মহাকাল দর্শনে রাজ-শুভশ্রী (Ujjain Mahakal Darshan Raj-Subhashree)। শুভশ্রীকে দেখা গেল একেবারে ডিগ্ল্যাম লুকে। লাল পাড় সাদা শাড়ি ও কপালে লাল টিপ পরে একেবারে সাধারণ ভাবে ধরা দিলেন নায়িকা। রাজ-শুভশ্রী সহ দুই সন্তানকেও দেখা গেল কপালে তিলক পড়তে।

আরও পড়ুন:প্রথমবার ভারতে এসে রানির সঙ্গে সাক্ষাৎ ব্রিটেনের প্রধানমন্ত্রীর

উজ্জয়িনীর মন্দিরে যাওয়ার পথে গাড়ি থেকেই দুই সন্তানের মিষ্টি মুহূর্ত অনুরাগীদের সঙ্গে ভাগ করে নিয়েছিলেন তারকাদম্পতি। ভিডিওতে দেখা যাচ্ছে, মা-বাবার সঙ্গে তাল মিলিয়ে আধো-আধো উচ্চারণে ‘জয় মহাকাল’ ধ্বনি দিচ্ছে ইউভান-ইয়ালিনী। ইউভান আর ইয়ালিনি বসেছে মায়ের পাশে। আর গাড়ির সামনের সিটে রাজ। দুই খুদে গাড়িতেই খুনসুটি করে চলেছে। এরই ফাঁকে আধো আধো ভাষায় গান ধরল খুদে ইয়ালিনি। আর বোনের গান শুনেই দাদা তার মুখ চেপে ধরল। যদিও ইউভান হাত সরাতেই ইয়ালিনি আবার শুরু করল ‘ফুলে ফুলে ঢলে ঢলে’।

View this post on Instagram

A post shared by Subhashree Ganguly (@subhashreeganguly_real)

অন্য খবর দেখুন